
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1031 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθ. 4024/20-3-2016 (ΦΕΚ 
1022/τ.Β'/13-4-2016) απόφασης του Γενικού 
Γραμματέα της Αποκεντρωμένης Διοίκησης Μα¬ 
κεδονίας - Θράκης περί ανάθεσης ληξιαρχικών 
καθηκόντων του Δήμου Σερρών. 

2 Θέσπιση παγίου κατ' αποκοπή χορηγήματος για 
την καθαριότητα των κτιρίων των τμημάτων της 
Περιφερειακής Ενότητας Λήμνου καθώς και γρα¬ 
φείων που υπάγονται στις Διευθύνσεις Α/θμιας 
και Β/θμιας Εκπαίδευσης, για το χρονικό διάστη¬ 
μα από 01-04-2017 έως και 31-03-2018. 

3 Θέσπιση παγίου κατ' αποκοπή χορηγήματος για 
την καθαριότητα των κτιρίων των Διευθύνσεων 
και τμημάτων της Περιφερειακής Ενότητας Λέ¬ 
σβου καθώς και των Διευθύνσεων Α/θμιας και 
Β/θμιας Εκπαίδευσης Λέσβου, για το χρονικό διά¬ 
στημα από 01-04-2017 έως και 31-03-2018. 

4 Έγκριση Διαπανεπιστημιακού - Διατμηματικού 
Προγράμματος Μεταπτυχιακών Σπουδών του 
τμήματος Οργάνωσης και Διοίκησης Επιχειρή¬ 
σεων της Σχολής Οικονομικών, Επιχειρηματι¬ 
κών και Διεθνών Σπουδών του Πανεπιστημίου 
Πειραιώς και του τμήματος Φαρμακευτικής, της 
Σχολής Επιστημών Υγείας του Εθνικού και Καπο- 
διστριακού Πανεπιστημίου Αθηνών, με τίτλο «Δι¬ 
οίκηση Φαρμακευτικών Μονάδων» («ΜΑ5ΤΕΚ ίη 
ΡΓΐ3ππ30θυΐίε3ΐ ΜβπβρθιύιθπΙ:»). 


ΑΠΟΦΑΣΕΙΣ 

Αριθ. 2331 _ (1) 

Τροποποίηση της αριθ. 4024/20-3-2016 (ΦΕΚ 
1022/τ.Β'/13-4-2016) απόφασης του Γενικού 
Γραμματέα της Αποκεντρωμένης Διοίκησης Μα¬ 
κεδονίας - Θράκης περί ανάθεσης ληξιαρχικών 
καθηκόντων του Δήμου Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

• Τις διατάξεις των άρθρων 2 παρ. 1 και 6 του ν. 3852/ 


2010, «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
(ΦΕΚ 87 Α707-06-2010). 

• Το π.δ. 142/2010 «Οργανισμός της Αποκεντρωμέ¬ 
νης Διοίκησης Μακεδονίας - Θράκης» (ΦΕΚ 235 Α7 
27-12-2010). 

• Τ ις διατάξεις της παρ. 2 του άρθρου 1 και της παρ. 2 
και παρ. 4 εδάφιο γ' του άρθρου 2 του ν. 344/1976 
«περί ληξιαρχικών πράξεων» όπως ισχύουν μετά την 
αντικατάστασή τους με τα άρθρα 9 παρ. 15 και 16 του 
ν. 2307/1995 (ΦΕΚ 113/Α/13-6-1995). 

•Την αριθ. Φ. 127080/57460/21-12-2010 απόφαση του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης. 

•Την αριθ. οικ. 99386/6-11-2014 απόφαση του Γενικού 
ΓραμματέατηςΑποκεντρωμένηςΔιοίκησηςΜακεδονίας- 
Θράκης (ΦΕΚ 3105/Β/18-11-2014) «Ανάθεση άσκησης 
αρμοδιοτήτων σε οργανικές μονάδες της Αποκεντρωμέ¬ 
νης Διοίκησης Μακεδονίας - Θράκης και παροχή εξουσι¬ 
οδότησης υπογραφής πράξεων και εγγράφων Με εντολή 
Γενικού Γραμματέα στους προϊσταμένους των οργανικών 
μονάδων της Αποκεντρωμένης Διοίκησης Μακεδονίας - 
Θράκης». (ΑΔΑΩ7ΑΛΟΡ1Υ-2ΧΝ), όπωςτροποποιήθηκε 
και ισχύει. 

• Την αριθ. 4024/20-3-2016 απόφαση του Γενικού 
Γραμματέα της Αποκεντρωμένης Διοίκησης Μακεδο¬ 
νίας - Θράκης περί ανάθεσης ληξιαρχικών καθηκόντων 
στο Δήμο Σερρών (ΦΕΚ 1022/τ.Β'/13-4-2016). 

•Το αριθ. πρωτ. 3300/30-1-2017 (ορθή επανάληψη) 
έγγραφο του Δήμου Σερρών με το οποίο προτείνεται η 
ανάθεση καθηκόντων ληξιάρχου στον Δημοτικό Υπάλλη¬ 
λο Μπούτη Πασχάλη του Αθανασίου, κλάδου ΠΕ Διοικητι¬ 
κού με βαθμό Α', στη Δημοτική Ενότητα Κ. Μητρουσίου, 
σε αντικατάσταση του ορισθέντος με την αριθ. 4024/ 
20-3-2016 απόφαση του Γενικού Γραμματέα της Αποκε¬ 
ντρωμένης Διοίκησης Μακεδονίας - Θράκης, Μπιτζίδη 
Νικολάου του Γεωργίου του κλάδου ΔΕ Προσωπικού Χει¬ 
ριστών Η/Υ, με βαθμό Α', αποφασίζουμε: 

Τροποποιούμε την αριθ. 4024/20-3-2016 (ΦΕΚ 1022/ 
τ.Β'/13-4-2016) απόφαση του Γενικού Γραμματέα της 
Αποκεντρωμένης Διοίκησης Μακεδονίας - Θράκης ως 
προς τον ορισμό ληξιάρχου της Δημοτικής Ενότητας Κ. 
Μητρουσίου του Δήμου Σερρών και αναθέτουμε την 
άσκηση καθηκόντων ληξιάρχου στον δημοτικό υπάλλη¬ 
λο Μπούτη Πασχάλη του Αθανασίου, κλάδου ΠΕ Διοικη¬ 
τικού με βαθμό Α', σε αντικατάσταση του ορισθέντος με 

Τεύχος ΒΊ 031/27.03.2017 


την αριθ. 4024/20-3-2016 απόφαση του Γενικού Γραμ¬ 
ματέα της Αποκεντρωμένης Διοίκησης Μακεδονίας - 
Θράκης, Μπιτζίδη Νικολάου του Γεωργίου, του κλάδου 
ΔΕ Προσωπικού Χειριστών Η/Υ, με βαθμό Α'. 

Κατά τα λοιπά ισχύει η αριθ. 16639/19-9-2014 από¬ 
φαση του Γενικού Γραμματέα της Αποκεντρωμένης Δι¬ 
οίκησης Μακεδονίας - Θράκης, περίληψη της οποίας 
δημοσιεύθηκε στο ΦΕΚ 2719/τ.Β'/13-10-2014, διορθ. 
σφαλμ. ΦΕΚ 2952/τ.Β73-11 -2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Μαρτίου 2017 

Με εντολή Γενικού Γραμματέα 
Αποκεντρωμένης Διοίκησης 
Η ΠροϊσταμένηΤμήματοςΤοπικής 
Αυτοδιοίκησης και Νομικών Προσώπων 

ΣΟΥΛΤΑΝΑ ΤΣΕΛΕΝΤΗ 


Αριθ. 12666/106 (2) 

Θέσπιση παγίου κατ'αποκοπή χορηγήματος για 
την καθαριότητα των κτιρίων των τμημάτων της 
Περιφερειακής Ενότητας Λήμνου καθώς και γρα¬ 
φείων που υπάγονται στις Διευθύνσεις Α/θμιας 
και Β/θμιας Εκπαίδευσης, για το χρονικό διάστη¬ 
μα από 01-04-2017 έως και 31-03-2018. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης», όπως τροποποιήθηκε και ισχύει. 

2. Το π.δ. 137/2010 (ΦΕΚ 230/Α/2010) «Οργανισμός 
της Περιφέρειας Βορείου Αιγαίου» όπως τροποποιήθηκε 
με την αριθ. 296/13-02-2014 απόφαση του Αναπληρωτή 
Υπουργού Εσωτερικών (ΦΕΚ 524/Β/2014). 

3. Την αριθ. 91846/23-12-2016 απόφαση της Απο¬ 
κεντρωμένης Διοίκησης Αιγαίου «Έγκριση τροπο¬ 
ποίησης Οργανισμού Περιφέρειας Βορείου Αιγαίου» 
(ΦΕΚ 4281 /Β/2016). 

4. Το ν. 2362/1995 (άρθρα 21 και 22α) «Περί Δημόσιου 
Λογιστικού, ελέγχου των δαπανών του Κράτους και άλ¬ 
λες διατάξεις» όπωςτροποποιήθηκε και συμπληρώθηκε 
με το ν. 3871/2010 (αρθ. 21 και 23). 

5. Το ν. 2314/1953 «Περί καθαρισμού Δημοσίων Κα¬ 
ταστημάτων». 

6. Το ν. 2762/1998 (άρθ. 12 παρ. 4) «Περί Οικονομικών 
Πόρων ΟΤΑ». 

7. Του π.δ. 113/2010 περί αναλήψεως υποχρεώσεων 
από τους Διατάκτες (Α' 194). 

8. Το αριθ. πρωτ. 2/80427/0026/30-11-2012 έγγραφο 
του Γ.Λ.Κ. - Γενική Διεύθυνση Δημοσιονομικών Ελέγχων 
με θέμα «Έγκριση δαπανών και διάθεση πιστώσεων του 
προϋπολογισμού των Περιφερειών». 

9. Τη νομολογία του Ελεγκτικού Συνεδρίου (Πρ. 41/ 
2004, Ι\/Τμ. Ε.Σ.), «Η ανάθεση με σύμβαση έργου από το 


Κράτος ή ν.π.δ.δ. των εργασιών καθαρισμού δημοσίων 
υπηρεσιών σε ιδιωτικά συνεργεία καθαριότητας, επιτρέ¬ 
πεται, μόνο στην περίπτωση που η αμοιβή του αναδό- 
χου δεν υπερβαίνει τη δαπάνη πληρώσεως των κενών 
οργανικών θέσεων. Παρέπεται δε ότι, αν δεν υπάρχουν 
κενές οργανικές θέσεις υπαλλήλων καθαριότητας, η διά¬ 
ταξη του άρθρ. 37 του ν. 2072/1992 δεν μπορεί να τύχει 
εφαρμογής». 

10. Το αριθ. πρωτ. 2/74839/0026/10-10-2012 (ΑΔΑ 
Β437Η-Γ2Ξ) έγγραφο της 26ης Δ/νσης Συντονισμού και 
Ελέγχου Εφαρμογής Δημοσιολογιστικών Διατάξεων του 
Υπουργείου Οικονομικών, με θέμα: «Πάγιο κατ'αποκοπή 
χορήγημα για καθαριότητα». 

11. Το αριθ. πρωτ. 2/56119/0026/11/20-02-2012 
έγγραφο της 26ης Δ/νσης Συντονισμού και Ελέγχου 
Εφαρμογής Δημοσιολογιστικών Διατάξεων του Υπουρ¬ 
γείου Οικονομικών, με το οποίο οι οικείες Περιφέρειες 
δύνανται να θεσπίζουν με απόφαση των Περιφερεια¬ 
κών τους Συμβουλίων πάγιο κατ' αποκοπή χορήγημα 
καθαριότητας για τις αντίστοιχες ανάγκες τους, εφόσον 
δε μπορεί να καλυφθούν κατ' άλλο τρόπο (άρθρ. 37 
του ν. 2072/1992), καθώς και το αριθ. 2/60992/0026/ 
20-12-2012 έγγραφο της ίδιας Δ/νσης. 

12. Το αριθ. 3832/221/31-1 -2017 έγγραφο της Δ/νσης 
Διοίκησης από το οποίο προκύπτει ότι στην Π.Ε. Λήμνου 
δεν υπηρετεί υπάλληλος με ειδικότητα ΥΕ Προσωπικού 
καθαριότητας. Ακόμη στην Π.Β. Αιγαίου υπάρχουν (3) 
κενές οργανικές θέσεις ΥΕ προσωπικού καθαριότητας 
που δεν προβλέπεται να καλυφθούν. 

13. Την αριθ. 2/5091/0026/25.05.2012 (ΦΕΚ 1741/Β/ 
25.05.2012) απόφαση του Υπουργείου Οικονομικών περί 
«Καθορισμού διαδικασίας και δικαιολογητικών για την 
πληρωμή δαπανών πάγιων κατ'αποκοπή χορηγημάτων 
και μισθωμάτων κτιρίων δημοσίων υπηρεσιών». 

14. Την αριθ. 27/22-03-2011 εγκύκλιο του Υπουργείου 
Εσωτερικών, σύμφωνα με την οποία δαπάνες στέγασης 
(με μίσθωση) των περιφερειακών υπηρεσιών του Υπουρ¬ 
γείου Παιδείας, Δια Βίου Μάθησης και θρησκευτικών 
καθώς και η αντιμετώπιση των λειτουργικών δαπανών 
των υπηρεσιών αυτών εξακολουθούν για το έτος 2011 
και μέχρι οριστικής διευθέτησης του θέματος, να εντάσ¬ 
σονται στους προϋπολογισμούς των Περιφερειών σύμ¬ 
φωνα και με την παρ. 3, του άρθρ. 283, του ν. 3852/2010. 

15. Την αριθ. αιτήματος 375/24-02-2017 βεβαίωση 
του τμήματος Οικονομικής Διαχείρισης - Δημ/κο Ελέγ¬ 
χου της Διεύθυνσης Οικονομικού - Δημ. Ελέγχου της ΠΒ 
Αιγαίου, περί ύπαρξης εγγεγραμμένης πίστωσης στον 
προϋπολογισμό της ΠΒΑ έτους 2017 στον φορέα 1072 
και ΚΑΕ 1232.0001 για πάγιο κατ' αποκοπή χορήγημα 
για την καθαριότητα των υπηρεσιών της Π.Ε. Λήμνου 
καθώς και των γραφείων που υπάγονται στις Διευθύνσεις 
Α/θμιας και Β/θμιας Εκπαίδευσης. 

16. Την αριθ. 178/2017 (ΑΔΑ:ΨΦΣΩ7ΛΩ-ΒΙΙ) απόφαση 
της Οικονομικής Επιτροπής Περιφέρειας Βορείου Αιγαί¬ 
ου περί έγκρισης θέσπισης παγίου κατ'αποκοπή χορηγή¬ 
ματος καθαριότητας των τμημάτων της Περιφερειακής 
Ενότητας Λήμνου καθώς και γραφείων που υπάγονται 
στις Διευθύνσεις Α/θμιας και Β/θμιας Εκπαίδευσης. 

17. Την αριθ. πρωτ. 11157/879/08-3-2017 (ΑΔΑ: 
ΩΗΑ37ΛΩ-Ν2Α) πολυετή απόφαση Ανάληψης Υποχρέω¬ 
σης της Δ/νσης Οικονομικού - Δημ/κου Ελέγχου της ΠΒΑ 

περί πληρωμής κατ'αποκοπή χορηγήματος καθαριότη¬ 
τας των υπηρεσιών της Περιφερειακής Ενότητας Λήμνου 
καθώς και των γραφείων που υπάγονται στις Διευθύνσεις 
Α/θμιας και Β/θμιας Εκπαίδευσης για το έτος 2017-2018 
από τον Φορέα 1072, ΚΑΕ 1232.0001. 

18. Την αριθ. 7745/451/17-2-2017 απόφαση της Περι¬ 
φερειάρχη Βορείου Αιγαίου (ΦΕΚ 639/Β/1 -03-2017) περί 
μεταβίβασης αρμοδιοτήτων σε Αντιπερκρερειάρχες στην 
Περιφέρεια Βορείου Αιγαίου. 

19. Τις ανάγκες για την καθαριότητα των εν θέματι 
υπηρεσιών, αποφασίζουμε: 

Την θέσπιση παγίου κατ'αποκοπή χορηγήματος κα¬ 
θαριότητας για τη χρονική περίοδο από 01 -04-2017 έως 
31 -03-2018 συνολικού ποσού 9.864,00 € ως εξής: 

α) 7.398,00 € για το χρονικό διάστημα από 01 -04-2017 
έως 31-12- 2017 από τον προϋπολογισμό της Περιφέ¬ 
ρειας Βορείου Αιγαίου/ ΠΕ Λήμνου οικονομικού έτους 
2017 και 

β) 2.466,00 € για το χρονικό διάστημα από 01 -01 -2018 
έως 31 -03-2018 από τον προϋπολογισμό της Περιφέρει¬ 
ας Βορείου Αιγαίου/ΠΕ Λήμνου οικονομικού έτους 2018, 
με το οποίο αντιμετωπίζονται οι ανάγκες καθαριότητας 
των τμημάτων, που υπάγονται στην Περιφερειακή Ενό¬ 
τητα Λήμνου καθώς και γραφείων που υπάγονται στις 
Διευθύνσεις Α/θμιας και Β/θμιας Εκπαίδευσης. 

Η δαπάνη θα βαρύνει τον Φορέα 1072 ΚΑΕ 1232 του 
προϋπολογισμού της ΠΕ ΛΗΜΝΟΥ της Περιφέρειας Βο¬ 
ρείου Αιγαίου. 

Η παραπάνω δαπάνη καταβάλλεται αποκλειστικά και 
μόνο με χρηματικά εντάλματα στους υπεύθυνους - δικαι- 
ούχουςτου χορηγήματος καθαριότητας για την πληρω¬ 
μή δαπανών καθαρισμού των κτιρίων της Περιφερειακής 
Ενότητας Λήμνου καθώς και γραφείων που υπάγονται 
στις Διευθύνσεις Α/θμιας και Β/θμιας Εκπαίδευσης, σύμ¬ 
φωνα με την απόφαση αριθ. 2/5091/0026/25.05.2012 
(ΦΕΚ 1741 /Β/25.05.2012) του Υπουργείου Οικονομικών. 

Μετά την λήξη του τρέχοντος έτους οι υπεύθυνοι - 
δικαιούχοι του χορηγήματος καθαριότητας, ως υπεύ¬ 
θυνοι διαχειριστές των πιστώσεων αυτών υποχρεούνται 
να αποδώσουν λογαριασμό σωστής διαχείρισής τους, 
υποβάλλοντας πλήρη δικαιολογητικά στη Διεύθυνση 
Οικονομικού- Δημοσιονομικού Ελέγχου της ΠΒ Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Μαρτίου 2017 
Ο Αντιπεριφερειάρχης 
ΑΡΓΥΡΙΟΥ ΧΡΥΣΑΝΘΟΣ 


Αριθ. 12668/107 (3) 

Θέσπιση παγίου κατ'αποκοπή χορηγήματος για 
την καθαριότητα των κτιρίων των Διευθύνσεων 
και τμημάτων της Περιφερειακής Ενότητας Λέ¬ 
σβου καθώς και των Διευθύνσεων Α/θμιας και 
Β/θμιας Εκπαίδευσης Λέσβου, για το χρονικό δι¬ 
άστημα από 01-04-2017 έως και 31-03-2018. 

Ο ΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Το ν. 3852/2010 «Νέα Αρχιτεκτονική της Αυτοδιοί¬ 


κησης και της Αποκεντρωμένης Διοίκησης - Πρόγραμμα 
Καλλικράτης», όπως τροποποιήθηκε και ισχύει. 

2. Το ν. 2362/1995 (άρθρα 21 και 22α) «Περί Δημόσιου 
Λογιστικού, ελέγχου των δαπανών του Κράτους και άλ¬ 
λες διατάξεις» όπωςτροποποιήθηκε και συμπληρώθηκε 
με το ν. 3871/2010 (άρθ. 21 και 23). 

3. Το π.δ. 137/2010 «Οργανισμός της Περιφέρειας Βο¬ 
ρείου Αιγαίου». 

4. Την αριθ. 91846/23-12-2016 απόφαση του Γενι¬ 
κού Γραμματέα Αποκεντρωμένης Διοίκησης Αιγαίου 
(ΦΕΚ 4281 /Β/30-12-2016), σχετικά με έγκριση τροποποί¬ 
ησης Οργανισμού Εσωτερικής Υπηρεσίας Περιφέρειας 
Βορείου Αιγαίου. 

5. Το ν. 2314/1953 «Περί καθαρισμού Δημοσίων Κα¬ 
ταστημάτων». 

6. Το ν. 2762/1998 (άρθ. 12 παρ. 4) «Περί Οικονομικών 
Πόρων ΟΤΑ». 

7. Του π.δ. 113/2010 περί αναλήψεως υποχρεώσεων 
από τους Διατάκτες (Α' 194). 

8. Το αριθ. πρωτ. 2/80427/0026/30-11-2012 έγγραφο 
του Γ.Λ.Κ. - Γενική Διεύθυνση Δημοσιονομικών Ελέγχων 
με θέμα «Έγκριση δαπανών και διάθεση πιστώσεων του 
προϋπολογισμού των Περιφερειών». 

9. Τη νομολογία του Ελεγκτικού Συνεδρίου (Πρ. 41/ 
2004, Ι\/Τμ. Ε.Σ.), «Η ανάθεση με σύμβαση έργου από το 
Κράτος ή ν.π.δ.δ. των εργασιών καθαρισμού δημοσίων 
υπηρεσιών σε ιδιωτικά συνεργεία καθαριότητας, επιτρέ¬ 
πεται, μόνο στην περίπτωση που η αμοιβή του αναδό- 
χου δεν υπερβαίνει τη δαπάνη πληρώσεωςτων κενών 
οργανικών θέσεων. Παρέπεται δε ότι, αν δεν υπάρχουν 
κενές οργανικές θέσεις υπαλλήλων καθαριότητας, η διά¬ 
ταξη του άρθρ. 37 του ν. 2072/1992 δεν μπορεί να τύχει 
εφαρμογής». 

10. Το αριθ. πρωτ. 2/74839/0026/10-10-2012 (ΑΔΑ 
Β437Η-Γ2Ξ) έγγραφο της 26ης Δ/νσης Συντονισμού και 
Ελέγχου Εφαρμογής Δημοσιολογιστικών Διατάξεων του 
Υπουργείου Οικονομικών, με θέμα: «Πάγιο κατ'αποκοπή 
χορήγημα για καθαριότητα». 

11. Το αριθ. πρωτ. 2/56119/0026/11/20-02-2012 έγ¬ 
γραφο της 26ης Δ/νσης Συντονισμού και Ελέγχου Εφαρ¬ 
μογής Δημοσιολογιστικών Διατάξεων του Υπουργείου 
Οικονομικών, με το οποίο οι οικείες Περιφέρειες δύνα- 
νται να θεσπίζουν με απόφαση των Περιφερειακών τους 
Συμβουλίων πάγιο κατ'αποκοπή χορήγημα καθαριότη¬ 
τας για τις αντίστοιχες ανάγκες τους, εφόσον δε μπορεί 
να καλυφθούν κατ' άλλο τρόπο (άρθρ. 37 του ν. 2072/ 
1992), καθώς και το αριθ. 2/60992/0026/20-12-2012 έγ¬ 
γραφο της ίδιας Δ/νσης. 

12. Το αριθ. 4628/262/02-02-2017 έγγραφο της οικείας 
Δ/νσης Διοικητικού - Οικονομικού από το οποίο προκύ¬ 
πτει ότι στην ΠΕ Λέσβου υπάρχουν (3) κενές οργανικές 
θέσεις ΥΕ προσωπικού καθαριότητας που δεν προβλέ- 
πεται να καλυφθούν. Ακόμη στην Π.Ε. Λέσβου υπηρετεί 
μία υπάλληλος με ειδικότητα ΥΕ βοηθητικού προσωπι¬ 
κού που εκτελεί χρέη προσωπικού καθαριότητας στο 
κεντρικό κτίριο της ΠΕ Λέσβου επί της Κουντουριώτου 1, 
ανήκει στη Δ/νση Διοίκησης και η οποία δεν επαρκεί 
για την καθαριότητα του συνόλου των κτιρίων της ΠΕ 
Λέσβου. 

13. Την αριθ. 2/5091/0026/25.05.2012 (ΦΕΚ 1741/Β/ 
25.05.2012) απόφαση του Υπουργείου Οικονομικών περί 
«Καθορισμού διαδικασίας και δικαιολογητικών για την 
πληρωμή δαπανών πάγιων κατ'αποκοπή χορηγημάτων 
και μισθωμάτων κτιρίων δημοσίων υπηρεσιών». 

14. Την αριθ. 27/22-03-2011 εγκύκλιο του Υπουργείου 
Εσωτερικών, σύμφωνα με την οποία δαπάνες στέγασης 
(με μίσθωση) των περιφερειακών υπηρεσιών του Υπουρ¬ 
γείου Παιδείας, Δια Βίου Μάθησης και Θρησκευτικών 
καθώς και η αντιμετώπιση των λειτουργικών δαπανών 
των υπηρεσιών αυτών εξακολουθούν για το έτος 2011 
και μέχρι οριστικής διευθέτησης του θέματος, να εντάσ¬ 
σονται στους προϋπολογισμούς των Περιφερειών σύμ¬ 
φωνα και με την παρ. 3, του άρθρ. 283, του ν. 3852/2010. 

15. Την αριθ. αιτήματος 374/24-02-2017 βεβαίωση 
του τμήματος Λογιστικής Διαχείρισης της Διεύθυνσης 
Οικονομικού - Δημ. Ελέγχου της ΠΒΑ, περί ύπαρξης εγ¬ 
γεγραμμένης πίστωσης στον προϋπολογισμό της Π.Ε. 
Λέσβου έτους 2017 στον φορέα 0390 και ΚΑΕ1232.0001 
για πάγιο κατ' αποκοπή χορήγημα για την καθαριότητα 
των υπηρεσιών της Π Ε Λέσβου και των Δ/νσεων Α/θμιας 
και Β/θμιας Εκπαίδευσης Λέσβου. 

16. Την αριθ. 168/2017 (ΑΔΑ:7Σ6Κ7ΛΩ-8Μ8) απόφαση 
της Οικονομικής Επιτροπής Περιφέρειας Βορείου Αιγαί¬ 
ου περί έγκρισης θέσπισης παγίου κατ' αποκοπή χορη¬ 
γήματος καθαριότητας των Διευθύνσεων και τμημάτων 
της ΠΕ Λέσβου και των Διευθύνσεων Α/θμιας και Β/θμιας 
Εκπαίδευσης Λέσβου. 

17. Την αριθ. 12603/1053/14-03-2017 (ΑΔΑ: 7ΘΧ27ΛΩ- 
ΗΨ2) πολυετή απόφαση ανάληψης υποχρέωσης της 
Δ/νσης Οικονομικού - Δημ/κού Ελέγχου της ΠΒΑ περί 
πληρωμής κατ'αποκοπή χορηγήματος καθαριότητας 
των Διευθύνσεων και τμημάτων της ΠΕ Λέσβου και των 
Διευθύνσεων Α/θμιας και Β/θμιας Εκπαίδευσης Λέσβου 
από 01-04-2017 έως 31-03-2018 από τον Φορέα 0390, 
ΚΑΕ 1232.0001. 

18. Την αριθ. 7745/451/17-02-2017 απόφαση της Πε¬ 
ριφερειάρχη Βορείου Αιγαίου (ΦΕΚ 639/Β/01-03-2017) 
περί μεταβίβασης αρμοδιοτήτων σε Αντιπεριφερειάρχες 
στην Περιφέρεια Βορείου Αιγαίου. 

19. Τις ανάγκες για την καθαριότητα των εν θέματι 
υπηρεσιών, αποφασίζουμε: 

Την θέσπιση παγίου κατ' αποκοπή χορηγήματος κα¬ 
θαριότητας γιατη χρονική περίοδο από 01-04-2017 έως 
31-03-2018 συνολικού ποσού 37.220,04 € ως εξής: 

α) ποσό 27.915,03€ για το χρονικό διάστημα από 
01 -04-2017 έως 31-12-2017 από τον προϋπολογισμό της 
ΠΕ Λέσβου οικονομικού έτους 2017 και 

β) ποσό 9.305,01 € για το χρονικό διάστημα από 
01 -01 -2018 έως 31 -03-2018 από τον προϋπολογισμό της 
ΠΕ Λέσβου οικονομικού έτους 2018, 

με το οποίο αντιμετωπίζονται οι ανάγκες καθαριότη¬ 
τας των Διευθύνσεων και τμημάτων, που υπάγονται στην 
Περιφερειακή Ενότητα Λέσβου καθώς και των Διευθύν¬ 
σεων Α/θμιας και Β/θμιας Εκπαίδευσης Λέσβου. 

Η δαπάνη θα βαρύνει τον Φορέα 0390 ΚΑΕ 1232.0001 
του προϋπολογισμού της ΠΕ Λέσβου. 

Η παραπάνω δαπάνη καταβάλλεται αποκλειστικά 
και μόνο με χρηματικά εντάλματα στους υπεύθυνους - 


δικαιούχους του χορηγήματος καθαριότητας για την 
πληρωμή δαπανών καθαρισμού των κτιρίων της Περι¬ 
φερειακής Ενότητας Λέσβου καθώς και των Διευθύν¬ 
σεων Α/θμιας και Β/θμιας Εκπαίδευσης Λέσβου, σύμ¬ 
φωνα με την απόφαση αριθ. 2/5091/0026/25.05.2012 
(ΦΕΚ 1741 /Β/25.05.2012) του Υπουργείου Οικονομικών. 

Μετά την λήξη του τρέχοντος έτους οι υπεύθυνοι - 
δικαιούχοι του χορηγήματος καθαριότητας, ως υπεύ¬ 
θυνοι διαχειριστές των πιστώσεων αυτών υποχρεούνται 
να αποδώσουν λογαριασμό σωστής διαχείρισής τους, 
υποβάλλοντας πλήρη δικαιολογητικά στη Διεύθυνση 
Οικονομικού -Δημ/κού Ελέγχου της ΠΒΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Μαρτίου 2017 
Ο Αντιπεριφερειάρχης 
ΧΡΥΣΑΝΘΟΣ ΑΡΓΥΡΙΟΥ 


Αριθ. 20171262 (4) 

Έγκριση Διαπανεπιστημιακού - Διατμηματικοϋ 
Προγράμματος Μεταπτυχιακών Σπουδών του 
τμήματος Οργάνωσης και Διοίκησης Επιχειρή¬ 
σεων της Σχολής Οικονομικών, Επιχειρηματι¬ 
κών και Διεθνών Σπουδών του Πανεπιστημίου 
Πειραιώς και του τμήματος Φαρμακευτικής, της 
Σχολής Επιστημών Υγείας του Εθνικού και Καπο- 
διστριακού Πανεπιστημίου Αθηνών, μετίτλο «Δι¬ 
οίκηση Φαρμακευτικών Μονάδων» ("ΜΑ5ΤΕΡ ϊη 
Ρή3ΐ-πΐ3ςθυΙίς3ΐ Μ3Π39θπΐθπΙ"). 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του ν. 3685/2008 και ιδίως το άρθρο 6, 
(ΦΕΚ 148 τ.Α'/16-7-2008) «θεσμικό πλαίσιο για τις με¬ 
ταπτυχιακές σπουδές», όπως τροποποιήθηκαν με τις 
διατάξεις του άρθρου 24 του ν. 3696/2008 (ΦΕΚ 177 
τ.Α'/ 25-8-2008), του άρθρου 27 του ν. 3794/2009 
(ΦΕΚ 156 τ.Α'/04-9-2009) και του άρθρου 37, παρ. 5 του 
ν. 3848/2010 (ΦΕΚ 71 τ.Α'). 

2. Τις διατάξεις του άρθρου 80 παρ. 11 α του ν. 4009/ 
2011(ΦΕΚ 195 τ.Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων», όπως τροποποιήθηκε 
με τις διατάξειςτου άρθρου 47, παρ. γ' του ν. 4025/2011 
(ΦΕΚ 228 τ.Α'), του άρθρου 5, παρ. 8 του ν. 4076/2012 
(ΦΕΚ159τ.Α') και του άρθρου 34, παρ. 2 του ν. 4115/2013 
(ΦΕΚ 24 τ.Α'). 

3. Τιςδιατάξειςτουν.3374/2005 και ιδίωςταάρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

4. Τις διατάξειςτου άρθ. 34 του ν. 4301/2014 (ΦΕΚ223, 
τ.Α'/7-10-2014) «Οργάνωση της νομικής μορφής των 
θρησκευτικών κοινοτήτων και των ενώσεών τους στην 

Ελλάδα και άλλες διατάξεις αρμοδιότητας Γενικής Γραμ¬ 
ματείας θρησκευμάτων και λοιπές διατάξεις». 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 τ.Α'). 

6. Το π.δ. 74/2013 (ΦΕΚ 119, τ.Α728-5-2013) «Ίδρυση 
Σχολών - κατάργηση τμήματος και ίδρυση κατεύθυνσης 
στο Πανεπιστήμιο Πειραιώς». 

7. Το π.δ. 85/2013 (ΦΕΚ 124/Α/3-6-2013) «Ίδρυση, 
μετονομασία, ανασυγκρότηση Σχολών και ίδρυση τμή¬ 
ματος στο Εθνικό και Καποδιστριακό Πανεπιστήμιο 
Αθηνών». 

8. Το απόσπασμα πρακτικού της Γενικής Συνέλευσης 
Ειδικής Σύνθεσης του τμήματος Οργάνωσης και Διοί¬ 
κησης Επιχειρήσεων της Σχολής Οικονομικών, Επιχει¬ 
ρηματικών και Διεθνών Σπουδών του Πανεπιστημίου 
Πειραιώς (συνεδρίαση 21/7/2016). 

9. Το απόσπασμα πρακτικού της Γενικής Συνέλευσης 
Ειδικής Σύνθεσης (Γ.Σ.Ε.Σ.) του τμήματος Φαρμακευτι¬ 
κής της Σχολής Επιστημών Υγείας, του Εθνικού και Κα- 
ποδιστριακού Πανεπιστημίου Αθηνών (3η συνεδρίαση, 
22-11-2016). 

10. Το Ειδικό Πρωτόκολλο Συνεργασίας των συνεργα- 
ζόμενων τμημάτων. 

11. Το απόσπασμα πρακτικού της Συγκλήτου Ειδικής 
Σύνθεσηςτου Πανεπιστημίου Πειραιώς (συνεδρίαση 17η/ 
9-3-2017). 

Ί 2. Το απόσπασμα πρακτικού της Συγκλήτου Ειδικής 
Σύνθεσηςτου Εθνικού και Καποδιστριακού Πανεπιστη¬ 
μίου Αθηνών (συνεδρία 8/17-1 -2017). 

13. Το αριθ. 2038/12-8-2013 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του τμήματος Οργάνωσης και Διοίκησης 
Επιχειρήσεων της Σχολής Οικονομικών, Επιχειρηματικών 
και Διεθνών Σπουδών του Πανεπιστημίου Πειραιώς. 

14. Το αριθ. 2050/20-8-2013 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του τμήματος Φαρμακευτικής, της Σχολής 
Επιστημών Υγείας του Εθνικού και Καποδιστριακού Πα¬ 
νεπιστημίου Αθηνών. 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2017 - 2018, τη 
λειτουργία του Διαπανεπιστημιακού-Διατμηματικού 
Προγράμματος Μεταπτυχιακών Σπουδών του τμήμα¬ 
τος Οργάνωσης και Διοίκησης Επιχειρήσεων της Σχολής 
Οικονομικών, Επιχειρηματικών και Διεθνών Σπουδών 
του Πανεπιστημίου Πειραιώς σε συνεργασία με το τμή¬ 
μα Φαρμακευτικής, της Σχολής Επιστημών Υγείας, του 
Εθνικού και Καποδιστριακού Πανεπιστημίου Αθηνών, με 
τίτλο «Διοίκηση Φαρμακευτικών Μονάδων» (ΜΑ5ΤΕΚ ίη 
ΡΓΐ3ΠΠ3εθυΐίε3ΐ ΜΒΠΒςθίηθηΐ), ως ακολούθως: 

Άρθρο 1 

Γενικές Διατάξεις 

Το τμήμα Οργάνωσης και Διοίκησης Επιχειρήσεων 
(ΟΔΕ), της Σχολής Οικονομικών Επιχειρηματικών και 


Διεθνών Σπουδών του Πανεπιστημίου Πειραιώς και το 
τμήμα Φαρμακευτικής της Σχολής Επιστημών Υγείας του 
Εθνικού και Καποδιστριακού Πανεπιστημίου Αθηνών 
θα οργανώσει και θα λειτουργήσει από το ακαδημαϊκό 
έτος 2017-2018, Διαπανεπιστημιακό-Διατμηματικό Πρό¬ 
γραμμα Μεταπτυχιακών Σπουδών (ΔΔΠΜΣ) στη Διοίκη¬ 
ση Επιχειρήσεων με τίτλο «Διοίκηση Φαρμακευτικών 
Μονάδων» (ΜΑ5ΤΕΚ ίη ΡΓΐ3ππ3εθυΐίς3ΐ Μ3Π39θΐτΐθηΐ), 
σύμφωνα με τις διατάξεις της απόφασης αυτής και τις 
διατάξεις του ν. 3685/2008 (ΦΕΚ 148 τ.Α'), όπως τροπο¬ 
ποιήθηκε και ισχύει. 

Άρθρο 2 

Αντικείμενο - Σκοπός 

Το Διαπανεπιστημιακό - Διατμηματικό Πρόγραμμα 
Μεταπτυχιακών Σπουδών (ΔΔΠΜΣ) στη Διοίκηση Επιχει¬ 
ρήσεων με τίτλο «Διοίκηση Φαρμακευτικών Μονάδων» 
(ΜΑ5ΤΕΚ ίη ΡΓΐ3ΠΠ3εθυΐίε3ΐ Μ3η39θΐηθηΐ), του τμήματος 
Οργάνωσης και Διοίκησης Επιχειρήσεων της Σχολής Οι¬ 
κονομικών, Επιχειρηματικών και Διεθνών Σπουδών του 
Πανεπιστημίου Πειραιώς και του τμήματος Φαρμακευτι¬ 
κής της Σχολής Επιστημών Υγείας του Εθνικού και Καπο- 
διστριακού Πανεπιστημίου Αθηνών, έχει ως αντικείμενο, 
την επιμόρφωση και βελτίωση των ικανοτήτων των στε¬ 
λεχών, που εργάζονται ή προτίθενται να εργασθούν στον 
τομέα της φαρμακοβιομηχανίας και των επιχειρήσεων, 
στον τομέα της Υγείας και του Φαρμάκου, με γνώσεις 
υψηλής στάθμης, ανάλογες των αναγκών της συγκεκρι¬ 
μένης ειδίκευσης, καθώς επίσης και την ανάπτυξη των 
σύγχρονων αρχών και μεθόδων αποτελεσματικής διοί¬ 
κησης των Οργανισμών και Επιχειρήσεων. 

Το Πρόγραμμα Μεταπτυχιακών Σπουδών με τίτλο: 
«Διοίκηση Φαρμακευτικών Μονάδων» (ΜΑ5ΤΕΗ ίη 
Ρή3ΓΠΊ3ςθυΐίθ3ΐ Μ3η39θηηθηΐ), θεραπεύει αμιγώς τα 
πλέον προηγμένα και επίκαιρα ζητήματα της φαρμα¬ 
κοβιομηχανίας. Το περιεχόμενο και η φυσιογνωμία του 
προγράμματος έχει διαμορφωθεί με τέτοιο τρόπο ώστε 
να ανταποκρίνεται με επιτυχία στις ιδιαίτερες επιστημο¬ 
νικές ανάγκες που προκαλεί η ταχύτατη ανάπτυξη στον 
τομέα του Φαρμάκου σε εγχώριο και διεθνές επίπεδο. 

Τα μαθήματα του Προγράμματος έχουν επιλεγεί ώστε 
να προσφέρουν στον μεταπτυχιακό φοιτητή την ειδίκευ¬ 
ση που απαιτούν οι πλέον σύγχρονες τεχνολογικές και 
οικονομικές εξελίξεις στον κλάδο της Φαρμακοβιομη¬ 
χανίας, σε συνδυασμό με τα ιδιαίτερα χαρακτηριστικά 
και τις ανάγκες της σύγχρονης Ελληνικής και παγκόσμιας 
οικονομίας. 

Σκοπός του συγκεκριμένου ΔΔΠΜΣ είναι η παροχή: 

1. Γνώσεων σχετικών με τη σύγχρονη οργάνωση, 
διοίκηση, οικονομική διαχείριση των Φαρμακευτικών 
Μονάδων. 

2. Τεχνικών διερεύνησης και ανάπτυξης της εγχώριας 
Φαρμακοβιομηχανίας. 

3. Τεχνικών ελέγχου των λειτουργικών παραγωγικών 
μονάδων και των οικονομικών διευθύνσεων των Φαρ¬ 
μακευτικών Μονάδων. 

4. Πληροφοριών για την υπάρχουσα κατάσταση στο 
χώρο της Φαρμακοβιομηχανίας διεθνώς, καθώς και την 
παρουσίαση των σύγχρονων τάσεων και προτύπων. 

5. Εμπειριών μέσω της συνεργασίας του προγράμματος με μονάδες διαχείρισης της Φαρμακοβιομηχανίας. 

6. Μεθοδολογιών συνεργασίας και διασύνδεσης του τομέα Εκπαίδευσης και Έρευνας με τη Φαρμακοβιομηχανία. 

7. Δυνατοτήτων για συνεργασίες με αντίστοιχα ΔΔΠΜΣ του εξωτερικού. 

8. Υποδομών για συμμετοχή σε διεθνή συνέδρια και έρευνα. 

9. Ευκαιριών για ανάπτυξη της συνεργασίας μεταξύ φοιτητών και διδασκόντων για τη διαρκή βελτίωση του προ¬ 
γράμματος και των ωφελημάτων που προσφέρει. 

10. Κινήτρων για τόνωση της προσπάθειας αναζήτησης της αριστείας σε επιστημονικό και επαγγελματικό επίπεδο. 

11. Προσόντων ουσιαστικών αλλά και τυπικών στους φοιτητές εκείνους, οι οποίοι θα ήθελαν να συνεχίσουν τις 
σπουδές σε διδακτορικό επίπεδο. 

Άρθρο 3 

Μεταπτυχιακοί Τίτλοι 

Το ΔΔΠΜΣ απονέμει Μεταπτυχιακό Δίπλωμα Ειδίκευσης (ΜΔΕ) στη «Διοίκηση Φαρμακευτικών Μονάδων» (ΜΑ5ΤΕΚ 
ίη ΡΗθίΓηΒςθυΐίςθΙ Μβγ^θιύίθπϊ), στις Κατευθύνσεις: «Φαρμακευτική» και «Επιχειρηματική». 

Άρθρο 4 

Κατηγορίες Πτυχιούχων 

Στο ΔΔΠΜΣ γίνονται δεκτοί πτυχιούχοι τμημάτων Πανεπιστημίων της ημεδαπής και αναγνωρισμένων ομοταγών 
ιδρυμάτων της αλλοδαπής, καθώς και πτυχιούχοι τμημάτων ΑΤΕΙ συναφούς γνωστικού αντικειμένου. 

Άρθρο 5 

Χρονική διάρκεια 

Η χρονική διάρκεια των σπουδών για την απονομή του Μεταπτυχιακού Διπλώματος Ειδίκευσης πλήρους φοίτησης 
ορίζεται σε τρία (3) εξάμηνα. 

Άρθρο 6 

Πρόγραμμα μαθημάτων 

Τα διδασκόμενα μαθήματα είναι εξαμηνιαία και κάθε κύκλος σπουδών που οδηγεί σε ΜΔΕ περιλαμβάνει διδακτική 
απασχόληση (θεωρία, φροντιστηριακές ασκήσεις), ερευνητική απασχόληση και ασκήσεις. Ως γλώσσα διδασκαλίας 
ορίζεται η ελληνική ή η αγγλική. Οι μεταπτυχιακοί φοιτητές πρέπει να παρακολουθήσουν και να εξεταστούν επι- 
τυχώς σε δεκαπέντε (15) μαθήματα, δώδεκα (12) υποχρεωτικά και τρία (3) επιλογής, καθώς και να εκπονήσουν τη 
μεταπτυχιακή διπλωματική εργασία. Στο 3ο εξάμηνο σπουδών, οι φοιτητές καλούνται να επιλέξουν μια Κατεύθυν¬ 
ση εκ των δύο, της «Φαρμακευτικής» ή της «Επιχειρηματικής», από την οποία καλούνται να επιλέξουν τρία από τα 
προσφερόμενα μαθήματα επιλογής. Το σύνολο των πιστωτικών μονάδων για την απόκτηση ΜΔΕ ανέρχεται στις 
90 πιστωτικές μονάδες. 


Τα μαθήματα και η κατανομή τους ανά εξάμηνο παρουσιάζονται στον ακόλουθο πίνακα: 


Α/Α 

ΜΑΘΗΜΑΤΑ Α' ΕΞΑΜΗΝΟΥ 

Υ/Ε 

Πιστωτικές 

Μονάδες 

1 

Βασικές Αρχές Εμπορικού και Φαρμακευτικού Δικαίου, Κανονιστικό Πλαίσιο, 
Φαρμακευτική Πολιτική και Δεοντολογία 

Υ 

5 

2 

Οικονομικά της Υγείας και του Φαρμάκου 

Υ 

5 

3 

Ποσοτικές Μέθοδοι και Στατιστική Ανάλυση 

Υ 

5 

4 

Μάνατζμεντ, Ηγεσία και Διαχείριση Ανθρωπίνου Δυναμικού 

Υ 

5 

5 

Μάρκετινγκ 

Υ 

5 

6 

Διοικητική Λογιστική και Λογιστική Κόστους 

Υ 

5 


Σύνολο Πιστωτικών Μονάδων 


30 


ΜΑΘΗΜΑΤΑ Β' ΕΞΑΜΗΝΟΥ 



7 

Χρηματοοικονομική Διοίκηση 

Υ 

5 

8 

Αρχές Ελέγχου και Διασφάλισης Ποιότητας Φαρμακευτικών Προϊόντων 

Υ 

5 

9 

Ανάπτυξη Φαρμακευτικών Προϊόντων 

Υ 

5 

10 

Στρατηγική και κατάρτιση Βυ5ίηθ55 ΡΙβπ 

Υ 

5 

11 

Διοίκηση Λειτουργιών (ΟρθΓ3ΐίοπ5 Μ3Π39θΐτΐθηΐ) 

Υ 

5 

12 

Πληροφοριακά Συστήματα στην Υγεία και το Φάρμακο 
(ΗθβΙϊΕι 3πά ΜθάίςΒΐ ΙηίοπτίΒΐίςδ) 

Υ 

5 

Σύνολο Πιστωτικών Μονάδων 


30 


ΜΑΘΗΜΑΤΑ Γ' ΕΞΑΜΗΝΟΥ - Κατεύθυνση Φαρμακευτική 



13 

Μάθημα Επιλογής 1 

Ε 

5 

14 

Μάθημα Επιλογής 2 

Ε 

5 

15 

Μάθημα Επιλογής 3 

Ε 

5 


Εκπόνηση μεταπτυχιακής διπλωματικής εργασίας 

Υ 

15 


Σύνολο Πιστωτικών Μονάδων 


30 


Γενικό Σύνολο Πιστωτικών Μονάδων 


90 


ΜΑΘΗΜΑΤΑ ΕΠΙΛΟΓΗΣ 




Κατεύθυνση Φαρμακευτική 




Βιοφαρμακευτική 

Ε 

5 


Ανάπτυξη Φαρμακευτικών Προϊόντων 

Ε 

5 


Σχεδιασμός, Πραγματοποίηση και Αξιολόγηση αποτελεσμάτων Κλινικών Μελετών 
με έμφαση στις μελέτες Βιοϊσοδυναμίας 

Ε 

5 


Φαρμακοεπαγρύπνηση: Επιστημονικό και Κανονιστικό Πλαίσιο 

Ε 

5 


ΜΑΘΗΜΑΤΑ Γ' ΕΞΑΜΗΝΟΥ- Κατεύθυνση Επιχειρηματική 



13 

Μάθημα Επιλογής 1 

Ε 

5 

14 

Μάθημα Επιλογής 2 

Ε 

5 

15 

Μάθημα Επιλογής 3 

Ε 

5 


Εκπόνηση μεταπτυχιακής διπλωματικής εργασίας 

Υ 

15 


Σύνολο Πιστωτικών Μονάδων 


30 


Γενικό Σύνολο Πιστωτικών Μονάδων 


90 


Κατεύθυνση Επιχειρηματική 




Ειδικά Θέματα Χρηματοοικονομικής 

Ε 

5 


Ειδικά Θέματα στην Οργάνωση και Διοίκηση Επιχειρήσεων 

Ε 

5 


Οργάνωση Πωλήσεων Φαρμακευτικών Προϊόντων 

Ε 

5 


Φαρμακοοικονομία 

Ε 

5 


Η τροποποίηση του προγράμματος των μαθημάτων και η ανακατανομή των μαθημάτων μεταξύ των εξαμήνων 
μπορεί να γίνει με αποφάσεις των αρμοδίων οργάνων των δύο Πανεπιστημίων και θα περιλαμβάνονται στον Κα¬ 
νονισμό Μεταπτυχιακών Σπουδών. 


Άρθρο 7 

Αριθμός εισακτέων 

Ο αριθμός των εισακτέων στο ΔΔΠΜΣ ορίζεται κατ'ανώτατο όριο σε εξήντα (60) άτομα κατ'έτος. 

Άρθρο 8 

Προσωπικό 

Στο ΔΔΠΜΣ θα απασχοληθούν μέλη ΔΕΠ των τμημάτων των δύο Πανεπιστημίων ή άλλων τμημάτων των ιδίων 
Πανεπιστημίων και άλλων Πανεπιστημίων της ημεδαπής, καθώς και άλλες κατηγορίες διδασκόντων σύμφωνα με 
τις διατάξεις του άρθρου 5 του ν. 3685/2008 (ΦΕΚ 148 τ.Α'). 

Άρθρο 9 

Υλικοτεχνική Υποδομή 

Για τη λειτουργία του ΔΔΠΜΣ θα χρησιμοποιηθεί μέρος της υλικοτεχνικής υποδομής (π.χ. αίθουσες διδασκαλίας, 
βιβλιοθήκη, εργαστήρια κ.λπ.) του Πανεπιστημίου Πειραιώς. 

Άρθρο 10 

Διάρκεια Αειτουργίας 

Το ΔΔΠΜΣ θα λειτουργήσει μέχρι και το ακαδημαϊκό έτος 2024-2025 με την επιφύλαξη των διατάξεων της 
παρ. 11 α του άρθρου 80 του ν. 4009/2011 (ΦΕΚ 195 τ.Α') όπως τροποποιήθηκε και ισχύει. 

Άρθρο 11 

Κόστος Λειτουργίας 

Σύμφωνα με το άρθρο 8 του ν. 3685/2008 (ΦΕΚ148 Α'), 
το 65% του ετήσιου συνολικού κόστους λειτουργίας του 
Διαπανεπιστημιακού-Διατμηματικού Προγράμματος 
Μεταπτυχιακών Σπουδών, που αφορά στις λειτουργικές 
δαπάνες, ανέρχεται στο ποσό των διακοσίων ογδόντα 
χιλιάδων και οκτακόσιων ευρώ (280.800 €) και αναλύεται 
ως εξής: 


Α/Α 

Κατηγορίες Δαπάνης 

Ποσά (€) 

1 

Αμοιβές - αποζημιώσεις 
διδακτικού, τεχνικού 
και διοικητικού προσωπικού 

170.000 € 

2 

Μετακινήσεις 

10.000 € 

3 

Εξοπλισμός - Όργανα Υλικά 
και Αναλώσιμα 

40.000 € 

4 

Δαπάνες υποτροφιών 

20.000 € 

5 

Λοιπές δαπάνες προγράμματος 

35.000 € 


6 

Δαπάνες δημοσιότητας 

5.800 € 


ΣΥΝΟΛΟ 

280.800 € 


Το ανωτέρω κόστος λειτουργίας του ΔΔΠΜΣ θα καλυ¬ 
φθεί από δίδακτρα των μεταπτυχιακών φοιτητών, καθώς 
και από άλλες πηγές όπως δωρεές, χορηγίες, ερευνητι¬ 
κά προγράμματα, κοινοτική επιχορήγηση ή κοινοτικά 
προγράμματα κ.λπ. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών, καθώς και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Μαρτίου 2017 

Ο Πρύτανης 

ΝΙΚΟΛΑΟΣ ΓΕΩΡΓΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 





























